O‘zbekiston Respublikasi Vazirlar Mahkamasining ijro etuvchi tuzilmasini takomillashtirishga doir qo‘shimcha chora-tadbirlar to‘g‘risida

Vazirlar Mahkamasining ijro etuvchi tuzilmasini yanada takomillashtirish maqsadida:
 1. Vazirlar Mahkamasining ijro etuvchi tuzilmasida:
 O‘zbekiston Respublikasi Bosh vazirining maslahatchisi — Geologiya, energetika, sanoat va uning bazaviy tarmoqlarini rivojlantirish masalalari departamenti boshlig‘i lavozimi tugatilsin;
 O‘zbekiston Respublikasi Bosh vazirining geologiya, kon-metallurgiya sohalari va sanoatni rivojlantirish masalalari bo‘yicha maslahatchisi lavozimi kiritilsin.
 2. O‘zbekiston Respublikasi Prezidentining 2021-yil 10-iyundagi “Vazirlar Mahkamasi faoliyatini takomillashtirishga oid qo‘shimcha chora-tadbirlar to‘g‘risida”gi PQ-5143-son qaroriga ilovaga muvofiq o‘zgartirishlar kiritilsin.
 3. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.
 1. 2-bandda:
 a) “b” kichik band o‘z kuchini yo‘qotgan deb hisoblansin;
 b) “g” kichik bandda:
 ikkinchi xatboshidagi “Ta’lim va sog‘liqni saqlash masalalari kotibiyati” so‘zlari “Ta’lim, sog‘liqni saqlash va sport masalalari kotibiyati” so‘zlari bilan almashtirilsin;
 uchinchi xatboshidagi “Yoshlar, jamoat tashkilotlari, mahalla va oilani qo‘llab-quvvatlash masalalari kotibiyati” so‘zlari “Yoshlarni qo‘llab-quvvatlash va jamoat tashkilotlari masalalari kotibiyati” so‘zlari bilan almashtirilsin.
 2. 3-banddagi “269” raqami “278” raqami bilan almashtirilsin.
 3. 4-band quyidagi tahrirda bayon etilsin:
 “4. Belgilansinki:
 Ta’lim, sog‘liqni saqlash va sport masalalari kotibiyati, Yoshlarni qo‘llab-quvvatlash va jamoat tashkilotlari masalalari kotibiyati hamda Ma’naviyat va davlat tilini rivojlantirish masalalari departamenti faoliyatini muvofiqlashtirish Bosh vazirning ijtimoiy rivojlantirish masalalari bo‘yicha o‘rinbosari;
 Turizm, madaniyat va ommaviy kommunikatsiyalar masalalari kotibiyati hamda Madaniy merosni himoya qilish inspeksiyasi faoliyatini muvofiqlashtirish Bosh vazirning o‘rinbosari — turizm va madaniy meros vaziri tomonidan amalga oshiriladi”.
 4. 1-ilova quyidagi tahrirda bayon etilsin: